EkBass/fiwiki-20250220-pages-articles huggingface dataset:
George Newberry

George Albert Newberry (6. maaliskuuta 1917 Swadlincote, Englanti – 29. joulukuuta 1978) oli brittiläinen ratapyöräilijä ja olympiamitalisti. Newberry voitti 4 kilometrin joukkuetakaa-ajossa olympiapronssia Helsingissä 1952.Olympics at Sports-Reference.com == Lähteet == * George Newberry Bio, Stats, and Results Olympics at Sports-Reference.com === Viitteet === Luokka:Englantilaiset ratapyöräilijät Luokka:Brittiläiset olympiamitalistit Luokka:Vuonna 1917 syntyneet Luokka:Vuonna 1978 kuolleet
Olavinkatu (Savonlinna)

Olavinkatu on Savonlinnassa sijaitseva katu, joka on kaupungin pääkatu Viiskulman ja linja-autoaseman välisellä matkalla. Katu itsessään jatkuu pienempänä sivukatuna idässä Kyrönsalmeen ja lännessä Talvisalon hautausmaalle asti. == Kadun varren rakennuksia ja kohteita == thumb|Savonlinnan kaupungintalon vanha osa Olavinkatu on Savonlinnan merkittävin liikekeskittymä. Sen varrella sijaitsee suurin osa kaupunkikeskustan liikkeistä. Sen varrella sijaitsevia kaupungin merkittäviä paikkoja ja rakennuksia on lueteltu alla olevassa listauksessa. * Savonlinnan kaupungintalo * Savonlinnan kauppatori * Pitkäsilta * Miljoonatalo * Joel Lehtosen puisto * Possentornit * Ostoskeskukset Koralli, Kastelli, Kristalli ja Sokos * Savonlinnan linja-autoasema == Olavinkadun remontti == Marraskuuhun 2012 saakka Valtatie 14 kulki Olavinkatua pitkin kaupungin halki. Tuolloin valmistui nk. rinnakkaisväylä, jota pitkin raskas liikenne ohittaa kaupunkikeskustan. Sen jälkeen alkoi Olavinkadun remontin suunnittelu. Remontille myönnettiin rahoitus kuitenkin vasta joulukuussa 2015. Syynä remontin viivästymiseen oli lähinnä se, että sen ehdoksi asetettiin valtionavustus, jota ei lopulta saatu. Itse muutostyöt alkoivat alkukesällä 2016. Remontissa muun muassa katu kavennetaan nelikaistaisesta kaksikaistaiseksi, uusitaan katuvalaistus, rakennetaan pyörätie kadun pohjoispuolelle, levennetään jalkakäytäviä, tehdään kadun varteen parkkipaikkoja sekä tehdään katua viihtyisämmäksi istutuksin ja puin. Muutostyöt tehdään useassa vaiheessa. Ensimmäisenä katu uudistettiin Possentorneilta Brahenkadun ja Tulliportinkadun liikenneympyrään. Toisessa vaiheessa katu uudistettiin Possentorneilta Kauppatorille asti. Se valmistuu marraskuussa 2018. Kolmas vaihe on Kauppatorin liikennejärjestelyiden uusiminen, mutta sen uudelleenkaavoittaminen on aiheuttanut ongelmia, sillä se vaatisi joidenkin toriravintoloiden häätämistä. Töiden olisi tarkoitus jatkua vuonna 2020. === Remontin vastaanotto === Remontoitu Olavinkatu on otettu pääosin hyvin vastaan. Sen on todettu siistineen ja selkeyttäneen Savonlinnan kaupunkikuvaa. Suurinta kritiikkiä on toistuvasti saanut kadun vanhojen puiden kaataminen ilman niiden korvaamista uusilla. Alun perin katuremontin strategiaan oli kirjattu tavoite tehdä kadusta ”bulevardimainen ja monikäyttöinen kauppakatu”. Tämä kuitenkin muutettiin syksyllä 2013 muotoon ”turvallinen ja monikäyttöinen kauppakatu”. Puiden istuttamisen katutöiden jälkeen on sanottu olevan ongelmallista maahan vedettyjen kaapeleiden vuoksi. Vanhoja puita yritettiin pelastaa ja uusia puita saada istutetuksi erilaisin kuntalais- ja valtuustoaloittein, mutta ne eivät saaneet riittävää kannatusta, sillä niiden pelättiin jumiuttavan kunnostustyöt. Katu on nyt puuton Sokoksen ja Possentornien väliseltä matkalta. == Lähteet == * * === Viitteet === Luokka:Savonlinnan liikenne Luokka:Suomen kaupunkien pääkadut 1
Jimmy McRae

Jimmy McRae (s. 28. lokakuuta 1943 Lanark, Skotlanti) on uransa lopettanut skotlantilainen ralliautoilija. Hän on viisinkertainen Britannian rallimestari. Hän voitti Britannian avoimen rallimestaruuden vuosina 1981, 1982, 1984, 1987 ja 1988. Lisäksi hän voitti Irlannin asvalttirallisarjan mestaruuden 1980 ja 1981. McRae starttasi urallaan 25 MM-ralliin ja ylti yleiskilpailun kolmanneksi vuosien 1983 ja 1987 RAC-rallissa. == Ura == McRae ajoi ensimmäisen MM-rallinsa vuonna 1976. Hän kilpaili uransa aikana pääasiassa vain Britannian RAC-rallissa ja ajoi kaikkiaan vain kuudesti ulkomaisessa MM-osakilpailussa. Parhaiten McRae muistetaan vuosilta 1982 ja 1983 Rothmans Opel Rally Teamin kuljettajana sekä 1986 Britannian sarjasta Rothmansin sponsoroiman MG Metron kuljettajana. McRaen pitkäaikaisin kartanlukija oli Ian Grindrod.. McRaen viimeinen MM-ralli oli vuoden 2004 RAC- ralli mutta hän on sen jälkeen kilpaillut sekä kansallisen tason ralleissa että myös Britannian Historic rallisarjassa. McRae jopa voitti Britannian Historic rallimestaruuden C4 kategoriassa vuonna 2014.https://www.ewrc- results.com/profile/1128-jimmy-mcrae/ McRaen pojat Colin ja Alister ovat myös olleet tunnettuja ralliammattilaisia. ==Lähteet== Luokka:Brittiläiset ralliautoilijat Luokka:Vuonna 1943 syntyneet Luokka:Elävät henkilöt
Rupert Holmes

Rupert Holmes (oik. David Goldstein, s. 24. helmikuuta 1947 Northwich, Cheshire, Yhdistynyt kuningaskunta) on brittiläissyntyinen yhdysvaltalainen muusikko, laulaja-lauluntekijä, levytuottaja sekä näytelmä- ja romaanikirjailija. Hän nousi tunnettuuteen joulukuun 1979 pophitillään ”Escape (The Piña Colada Song)”. Hän on voittanut Tony-palkintoja Broadway- musikaaleistaan kuten Drood (tai The Mystery of Edwin Drood, 1986) ja Curtains (2006, yhdessä Fred Ebbin ja John Kanderin kanssa). Englannissa syntynyt Holmes muutti jo vauvana perheensä mukana New Yorkiin, jossa hänen isänsä johti sotilassoittokuntaa ja toimi high schoolin musiikinopettajana. Poika opiskeli Manhattan School of Music -oppilaitoksessa. Hän soitti pianoa yhtyeissä ja teki sovituksia Gene Pitneylle, The Plattersille, The Driftersille ja The Partridge Family -televisiosarjaan. 24-vuotiaan Holmesin laulu ”Timothy” nousi vuonna 1971 sekä Yhdysvaltojen että Britannian singlelistoille. 1970-luvulla Holmes tuotti muun muassa Sailor- ja Sparks- yhtyeiden albumeja. Oman esikoissooloalbuminsa Widescreen Holmes julkaisi 1974, ja suurimman hittinsä ”Escape” hän sai aivan 1970-luvun viimeisillä viikoilla. 1980-luvun alkupuolen sooloalbumien jälkeen hän erikoistui Broadway-musikaaleihin, joista vuoden 1986 The Mystery of Edwin Drood toi hänelle sekä parhaan käsikirjoituksen että parhaan musiikin Tony-palkinnot. Holmes on kirjoittanut myös kolme romaania. Kanadalainen Atom Egoyan ohjasi Holmesin romaanin Where the Truth Lies pohjalta elokuvan Alaston totuus (2005). == Lähteet == ==Aiheesta muualla== Luokka:Vuonna 1947 syntyneet Luokka:Elävät henkilöt Luokka:Yhdysvaltalaiset laulaja-lauluntekijät Luokka:Yhdysvaltalaiset elokuvasäveltäjät Luokka:Yhdysvaltalaiset näytelmäkirjailijat Luokka:Tony-palkinnon saajat
Robert Stevenson (insinööri)

Robert Stevenson (8. kesäkuuta 1772 – 12. heinäkuuta 1850) oli skotlantilainen insinööri, joka suunnitteli ja rakennutti majakoita. Hänen tunnetuimpia töitään on Bell Rockin majakka Pohjanmerellä noin 17 kilometrin päässä Skotlannin rannikosta Dundeen itäpuolella. Se rakennettiin vuosina 1807–1810, ja se on maailman vanhin käytössä oleva avomerimajakka. Sen perustusta, joka on veden alla 20 tuntia vuorokaudessa, ei ole tarvinnut uusia yli 200 vuoteen. Stevenson hyödynsi majakoissaan uutta keksintöä, Fresnel-linssiä, ja hän suunnitteli majakoiden lyhtyjen pyörimisliikkeet ja vilkut siten, että majakat voitiin erottaa toisistaan signaalin perusteella. Stevenson käytti Edinburghin keskustassa St Andrew Squarella olevan 42 metriä korkean Henry Dundasin muistomerkin pystyttämiseen vuonna 1823 maailman ensimmäistä teollista tasapainonosturia. Stevensonilla oli neljä poikaa, joista kolme, Alan, David ja Thomas, jatkoivat isänsä ammattia, mutta pojanpoika Robert Louis Stevenson tuotti suvulleen pettymyksen ryhtymällä kirjailijaksi. ==Lähteet== Luokka:Skotlantilaiset henkilöt Luokka:Brittiläiset insinöörit Luokka:Vuonna 1772 syntyneet Luokka:Vuonna 1850 kuolleet
Jarkko Nordlund

Jarkko Nordlund (s. 10. joulukuuta 1974 Porvoo) on suomalainen yritysjohtaja. Nordlund toimii nykyisin Veikkauksen johtajana, mediasijoitusyhtiö 8 Media Venturesin hallituksen puheenjohtajana sekä usean yhtiön hallituksen jäsenenä. Aikaisemmin Nordlund on toiminut johtajana kansainvälisissä ja kotimaisissa media- ja viihde-yhtiöissä, muun muassa MTV, Bonnier, Universal Music, Viasat, Canal+, Canal Digital, sekä eri yhtiöiden hallitus- ja advisor-tehtävissä. Nordlund toimi aiemmin mm. mediayhtiö MTV Oy:n toimitusjohtajana 2016–2019. Nordlund siirtyi MTV:n toimitusjohtajan tehtävään levy-yhtiö Universal Musicin toimitusjohtajan tehtävästä. Hän jätti toimitusjohtajan tehtävän joulukuussa 2019 yrityskaupan jälkeen, Telian ostettua Bonnier Broadcasting liiketoiminnot. Koulutukseltaan Jarkko Nordlund on Kauppatieteiden Maisteri (KTM). == Lähteet == Luokka:Suomalaiset yritysjohtajat Luokka:Suomalaiset televisioalan henkilöt Luokka:MTV Luokka:Vuonna 1974 syntyneet Luokka:Elävät henkilöt
Robert Stevenson

Robert Stevenson -nimisiä henkilöitä ovat: * Robert Stevenson (1772–1850), skotlantilainen insinööri ja majakoiden suunnittelija * Robert Stevenson (1905–1986), englantilainen elokuvaohjaaja * Robert Louis Stevenson (1850–1894), skotlantilainen kirjailija
Luettelo Sri Lankan pääministereistä

Sri Lankan pääministeri on Sri Lankan hallituksen johdossa. # kuva nimi kausi puolue 1 Don Stephen Senanayake 4. 2. 1948 - 26. 3. 1952 UNP 2 Dudley Shelton Senanayake 26.3. 1952 - 12.10. 1953 UNP 3 John Lionel Kotalawela 12.10. 1953 - 12.4. 1956 UNP 4 S. W. R. D. Bandaranaike 12.4. 1956 - 26.9. 1959 SLFP 5 Vijayananda Dahanayake 26.9. 1959 - 21.3. 1960 SLFP (2) Dudley Shelton Senanayake 21.3. 1960 - 21.7. 1960 UNP 6 Sirimavo Bandaranaike 21.7. 1960 - 27.3. 1965 SLFP (2) Dudley Shelton Senanayake 27.3. 1965- 29.5. 1970 UNP (6) Sirimavo Bandaranaike 29.5. 1970 - 23.7. 1977 SLFP 7 Junius Richard Jayawardene 23.7. 1977 - 6.2. 1978 UNP 8 Ranasinghe Premadasa 6.2. 1978 - 3.3. 1989 UNP 9 Dingiri Banda Wijetunga 3.3. 1989 - 7.5. 1993 UNP 10 Ranil Wickremesinghe 7.5. 1993 - 19.8. 1994 UNP 11 Chandrika Kumaratunga 19.8. 1994- 17.11. 1994 SLFP (6) Sirimavo Bandaranaike 14.11. 1994 - 10.8. 2000 SLFP 12 Ratnasiri Wickremanayake 10.8. 2000 - 9.12. 2001 SLFP (10) Ranil Wickremesinghe 9.12. 2001- 6.4. 2004 UNP 13 Mahinda Rajapaksa 6.4. 2004 - 21.11. 2005 SLFP (12) Ratnasiri Wickremanayake 21.11. 2005 - 21.4. 2010 SLFP 14 Disanayaka Mudiyanselage Jayaratne 21.4. 2010 - 9.1. 2015 SLFP (10) Ranil Wickremesinghe 9.1. 2015 - 26.10. 2018 UNP (11) Mahinda Rajapaksa 26.10. 2018 - UPFA (SLFP) (10) Ranil Wickremesinghe 12.5. 2015 - 22.7. 2022 UNP 15 Dinesh Gunawardena 22.7. 2022 - SLFP Luokka:Srilankalaiset poliitikot Sri Lanka
Getxo

Getxo (esp. Guecho) on kunta Baskimaassa Espanjassa. Getxon väkiluku oli vuoden 2017 väestönlaskennassa 78 406. Getxo sijaitsee Bilboko itsasadarra -nimisen jokisuualueen varrella. Getxon kunnan ja Portugaleten kaupungin yhdistää Unescon maailmanperintöluetteloon otettu Vizcayan silta (bask. Vizcaya Zubia, esp. puente de Vizcaya), joka otettiin käyttöön vuonna 1893. == Galleria == GetxoAyto.jpg|Kunnantalo Getxo.jpg|Näkymä Getxoon 2016 08 14 Bizkaia Zubia itsasadarra.jpg|Bilboko itsasadarra -estuaari (esp. Ría de Bilbao) Bizkaiko Zubia 3.jpg|Vizcaya Zubia (esp. puente de Vizcaya tai puente Colgante) Guecho, Las Arenas 08.jpg|Areeta (esp. Las Arenas) on naapurusto Getxossa. == Lähteet == == Aiheesta muualla == Luokka:Biskajan kunnat
David White

David White (s. 30. lokakuuta 1967 Urmston, Trafford, Greater Manchester) on englantilainen jalkapalloilija, joka pelasi ammattilaisena 1985–1999. White kuului Manchester Cityn juniorijoukkueeseen, joka voitti FA Youth Cupin 1986. Kaudella 1986–1987 hän pelasi 1. divisioonassa, tuolloisessa pääsarjassa, 24 ottelua ja teki yhden maalin. Seuraavalla kaudella hän, Tony Adcock ja Paul Stewart tekivät kolme maalia mieheen Cityn voittaessa Huddersfieldin 2.divisioonan ottelussa maalein 10–1. Kaikkiaan White teki 2. divisioonassa 19 maalia kausilla 1987–1989. Cityn noustua takaisin 1. divisioonaan White pelasi syyskuussa 1989 erinomaisen ottelun Cityn voittaessa Manchester Unitedin Maine Roadilla maalein 5–1. Kauden 37 liigapelissään hän teki kahdeksan maalia. Huhtikuussa 1991 hänestä tuli ensimmäinen City-pelaaja toisen maailmansodan jälkeen, joka on tehnyt vierasottelussa neljä maalia hänen osuttuaan neljästi Aston Villaa vastaan. Kauden 38 liigapelissään hän teki 16 maalia. Hän muodosti usean vuoden ajan tehokkaan hyökkäysparin Niall Quinnin kanssa. Kaudella 1991–1992 hän teki 39 ottelussa 18 maalia sijoittuen maalintekijätilastossa jaetulla kolmannelle sijalle. Kaudella 1992–1993 hän viimeisteli 16 maalia 42 ottelussa. White pelasi ainoan A-maaottelunsa Espanjaa vastaan 1993. Lukuisista paikoistaan huolimatta hän ei onnistunut maalinteossa. Syksy 1993 sujui häneltä huonosti myös Cityssä: hän teki 16 liigaottelussa vain yhden maalin.. Joulukuussa 1993 hänet myytiin Leedsiin. Hän ei sielläkään päässyt entiselle tasolleen: 42 liigaottelussa hän teki yhdeksän maalia. Marraskuussa 1995 hän siirtyi lainalle Sheffield Unitediin ja siirto muuttui pysyväksi vielä saman vuoden puolella. Hän pelasi Unitedissa vuoteen 1999 mennessä kaikkiaan 66 liigaottelua, joissa teki 13 maalia. White kertoi marraskuussa 2016, että hänen junioriaikojen valmentajansa Barry Bennell oli käyttänyt häntä seksuaalisesti hyväkseen hänen pelatessaan Whitehill FC Junior -joukkueessa 1970-1980-lukujen taitteessa. Hän on kirjoittanut kokemuksistaan kirjan Shades of Blue: The Life of a Manchester City Legend and the Story that Shook Football. == Lähteet == Luokka:Englantilaiset jalkapalloilijat Luokka:Vuonna 1967 syntyneet Luokka:Elävät henkilöt
Ratnasiri Wickremanayake

Ratnasiri Wickremanayake (5. toukokuuta 1933 – 27. joulukuuta 2016) oli srilankalainen poliitikko, joka toimi maansa pääministerinä 2000–2001 ja 2005–2010. Hän tuli politiikkaan jo vuonna 1960, jolloin hänet valittiin parlamenttiin. Hän toimi useaan otteeseen eri ministerintehtävissä ja Sri Lanka Freedom Party (SLFP) -puolueen johdossa. Pääministerikautensa jälkeen Wickremanayake kutsuttiin vielä presidentin neuvonantajaksi vuonna 2015. == Lähteet == Luokka:Sri Lankan pääministerit Luokka:Vuonna 1933 syntyneet Luokka:Vuonna 2016 kuolleet
Beset

Beset oli muinaisessa Egyptissä palvottu jumalatar, Besin naispuolinen vastine. Beset oli erityisen suosittu Ptolemaiosten aikana. Hänet kuvataan yleensä päässään sulkakruunu. Besin tavoin Beset suojeli pahuudelta.Lurker 1987, s. 33 ==Lähteet== *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Muinaisen Egyptin jumalat
Šillinki (Iso-Britannia)

Šillinki () oli Englannin punnan jakoyksikkö vuoteen 1971 asti. Yhdessä punnassa oli 20 šillinkiä ja yhdessä šillingissä 12 penniä, jolloin punnassa oli yhteensä 240 penniä. Šillinki sai erillisenä kolikkona alkunsa 1500-luvun alussa Henrik VII:n valtakauden loppupuolella. 1500-luvun puoliväliin asti šillinki tunnettiin nimellä testoon italian kielen sanan testone mukaan, jota käytettiin hallitsijan kuvalla varustetusta kolikosta. Myöhemmin šillingistä alettiin käyttää kansankielessä nimitystä bob - sanan ensimmäinen tunnettu esiintyminen tässä merkityksessä on vuodelta 1789. Šillinki oli halkaisijaltaan 24 millimetriä. Šillinkejä ei vedetty kierrosta välittömästi Yhdistyneen kuningaskunnan siirtyessä desimaalimuotoiseen valuuttaan vuonna 1971, vaan šillingit pysyivät käytössä samanarvoisina kuin ennenkin eli 1/20 punnan (viiden uuden pennin) arvoisina. Šillingit lakkasivat olemasta käypää valuuttaa vasta vuonna 1990, jolloin vuonna 1968 käyttöön otetut viiden pennin kolikot korvasivat ne täydellisesti. Brittiläisistä pankeista ainakin NatWest, Barclays ja Lloyds Bank vaihtavat šillinkejä desimaalimuotoiseksi rahaksi. == Katso myös == * Šillinki == Lähteet == Luokka:Englannin punta Luokka:Historialliset rahayksiköt
Yūta Tabuse

Yūta Tabuse (, s. 5. lokakuuta 1980 Jokohama, Kanagawan prefektuuri) on japanilainen koripalloilija, pelipaikaltaan pelintekijä. Tabuse oli ensimmäinen NBA:ssa pelannut japanilainen pelattuaan loppuvuodesta 2004 neljä ottelua Phoenix Sunsissa. Hän on pelannut urallaan myös kotimaassaan, Yhdysvaltain piensarjoissa ja NBA:n kehityssarjassa. == Pelaajaura == === Seurajoukkueet === Tabuse syntyi Jokohamassa urheilullisille vanhemmille. Hän ei ollut lapsena hyvä baseballissa eikä pitänyt jalkapallosta, joten hän aloitti koripallon pelaamisen yhdeksänvuotiaana. High school -joukkueensa Tabuse johdatti kolmeen peräkkäiseen kansalliseen mestaruuteen. Vuosituhannen taitteessa Tabuse lähti opiskelemaan Yhdysvaltoihin: hän opiskeli BYU–Havaiji- yliopistossa opiskelukielimahdollisuuden vuoksi. Ensimmäisen yliopistokautensa koripalloilijana Tabuse menetti NCAA:n ulkomaalaispelaajasäännön vuoksi, ja hänen toinen kautensa kariutui selkävammaan. Kauden 2001–2002 hän pelasi BYU–Havaijin Seasiders- joukkueessa.https://web.archive.org/web/20050906071541/http://the.honoluluadvertiser.com/article/2001/Dec/20/sp/sp03a.html Pelattuaan kauden yliopistossa Tabuse palasi Japaniin,https://web.archive.org/web/20100809100425/http://archives.starbulletin.com/2002/05/17/sports/story4.html missä hänet palkittiin kauden 2002–2003 Alvark Tokyossa pelattuaan Japanin pääsarjan vuoden tulokkaanaNBA Development League. Vuonna 2003 Tabusesta tuli ensimmäinen NBA:n kesäliigassa pelannut japanilainenhttps://web.archive.org/web/20041205001358/http://www.taipeitimes.com/News/sport/archives/2003/09/28/2003069648. Syksyllä 2004 Tabuse ylsi NBA-joukkue Phoenix Sunsin kokoonpanoon mutta kärsi loukkaantumisesta. 3. marraskuuta 2004 Tabusesta tuli ensimmäinen NBA:ssa pelannut japanilainen: Atlanta Hawksia vastaan hän heitti seitsemän pistettä. Tabuse edusti Sunsia vielä kolmessa muussa NBA-ottelussa ennen kuin joukkue luopui hänestähttps://web.archive.org/web/20080418064126/http://www.nba.com:80/suns/news/tabuse_041218.html.https://www.nba.com/suns/news/tabuse_facts_041108.htmlhttps://www.complex.com/sports/2013/09/the- complete-history-of-asian-players-in-the-nba/yuta-tabuseBasketball- Reference.com Vuonna 2008 Tabuse palasi pelaamaan Japanin pääsarjaan.https://web.archive.org/web/20140601184917/http://www.japantimes.co.jp/sports/2008/09/01/basketball/nba- trailblazer-tabuse-signs-for-jbls-brex/ === Maajoukkue === Tabuse edusti Japanin miesten maajoukkuetta muun muassa Kiinan AM-kilpailuissa 2015, missä Japani sijoittui neljänneksi hävittyään pronssiottelun Iranille 68–63.http://www.fiba.basketball/asia/2015/0310/Iran-Japan#|tab=boxscore Hän edusti Japania myös nuorten maajoukkueissa. == Lähteet == * Yuta Tabuse Stats Basketball-Reference.com * Yuta Tabuse NBA Development League * Profiili B.League === Viitteet === == Aiheesta muualla == * Profiili FIBA Archive * Yuta Tabuse basketball profile eurobasket.com Luokka:Japanilaiset koripalloilijat Luokka:Vuonna 1980 syntyneet Luokka:Elävät henkilöt
Fingerpori (elokuva)

Fingerpori on vuonna 2019 ensi-iltansa saanut suomalainen komediaelokuva, joka perustuu Pertti Jarlan samannimiseen sarjakuvaan. Elokuvan on ohjannut Mikko Kouki ja sen ovat käsikirjoittaneet Kouki ja Petja Lähde. Sen pääosissa ovat Santtu Karvonen, Jenni Kokander, Kari Väänänen, Pirjo Lonka, Aku Hirviniemi, Marja-Leena Kouki, Linda Wiklund, Iikka Forss, Sara Paavolainen, Akseli Kouki, Miska Kaukonen, Tom Petäjä, Sanna Stellan, Olli Rahkonen, Juho Milonoff, Asko Sarkola ja Helmi-Leena Nummela. Elokuvaa kuvattiin eri puolilla Turkua alkukesällä 2018. Fingerpori sai ensi-iltansa 16. lokakuuta 2019. ==Rooleissa== == Vastaanotto == Helsingin Sanomien Juha Typpö arvioi, että omaperäisen komedian sijaan saatiin kokoelma stripeistä koottuja vitsejä elokuvamuodossa. Muropaketin Aki Lehden mukaan ylipitkät sketsit eivät naurata kertaakaan. Hän tiivisti nollan tähden arvostelussaan, että raivostuttava ja raivostuttavan tylsä Fingerpori ei ole elokuva lainkaan. Me Naisten Martta Kaukosen mielestä elokuvassa oli yksi oikeasti hauska kohtaus. Iltalehden Juho Rissanen piti Fingerporia piinaavana kauhuelokuvana ja arveli, että tarkoitus on ehkä alusta asti ollut tehdä meditatiivinen ja painajaismainen kuvaus siitä, mikä kaikki on Suomessa vialla 2020-luvun kynnyksellä. Ilta-Sanomien Taneli Topelius kuvasi elokuvaa julmalla tavalla rehelliseksi kuvaukseksi arjen viiltävyydestä. Vaarallisen tavallisessa pikkukaupungissa tuhoamisleirien kuvastoon ja vallan väärinkäyttäjien ylimielisyyteen kannustetaan suhtautumaan kuin kaikki olisi normaalia. Episodi Jussi Huhtala Film-O-Holic.com Juha Rosenqvist Helsingin Sanomat Juho Typpö Hufvudstadsbladet Krister Uggeldahl Iltalehti Juho Rissanen Me Naiset Martta Kaukonen Muropaketti Aki Lehti ==Lähteet== Luokka:Vuoden 2019 suomalaiset elokuvat Luokka:Suomalaiset komediaelokuvat Luokka:Sarjakuviin pohjautuvat elokuvat
Hold Onto Our Love

Hold Onto Our Love on James Foxin esittämä kappale, jolla hän edusti Isoa- Britanniaa vuoden 2004 Eurovision laulukilpailussa Turkin Istanbulissa. Koska Iso-Britannia kuuluu kilpailun suuriin rahoittajamaihin, pääsi kappale suoraan finaaliin. Finaalissa kappale sijoittui 24 maan joukosta 16:nneksi 29 pisteellä. == Lähteet == Luokka:Yhdistyneen kuningaskunnan euroviisuedustuskappaleet Luokka:Vuoden 2004 euroviisuedustuskappaleet
Helsingin Psykoterapiainstituutti

Helsingin Psykoterapiainstituutti (HPI) on yksityinen psykoterapeuttikoulutusta antava yritys. Se aloitti toimintansa vuonna 2006 ja sen toimitusjohtaja on John Pihlaja. Pihlajan ohella toinen omistaja on Arja Pihlaja. HPI:n koulutus kestää kolme vuotta ja maksaa noin 18 000–20 000 euroa. Sosiaali- ja terveysalan lupa- ja valvontavirasto Valvira on aiemmin myöntänyt yli 300:lle HPI:n kouluttamalle psykoterapeutille ammattipätevyyden. Vuonna 2012 voimaan tulleella asetuksella psykoterapeuttien koulutus siirrettiin yliopistojen vastuulle. Toimitusjohtaja kertoo, että Valvira on ilmoittanut 2012 kirjallisesti, että uusi asetus ei tee eroa suomalaisen ja ulkomaisen koulutuksen välillä. HPI aloitti yhteistyön brittiläisen UWE- Bristolin kanssa vuonna 2013. Valvira on ilmoittanut 2016 taannehtivasti, että se ei hyväksy ulkomaalaista yhteistyöyliopistoa. Valvira teki yrityksen toiminnasta tutkintapyynnön vuonna 2017. Valviran mukaan opetuksen laatua alettiin tutkia, kun kolme opiskelijaa oli ilmoittanut epäpäteväksi katsomastaan koulutuksesta. Mediassa koulutusyhteisöä on sittemmin luonnehdittu jopa uskonlahkoksi. HPI on Pihlajan mukaan tehnyt tutkintapyyntöjä ja kanteluja Valviran toiminnasta mm. eduskunnan oikeusasiamiehelle. Myös EU:n komissioon on tehty kanteluhttps://www.eu- uutiset.fi/2017/11/06/ammattipatevyysdirektiivin-tulkinta-aiheuttaa-riitaa- valviran-ja-helsingin-psykoterapiainstituutin-valille/ , josta odotetaan ratkaisua loppuvuodesta 2022. Yksi hyväksyntä ehdittiin myöntää vuonna 2017, mutta Valvira on myöhemmin hakenut hyväksymispäätökselle purkua. Koulutuksen hylkäämisen taustalla on se, että Valviralla on eri käsitys koulutuksessa sovellettavasta pedagogiikasta kuin koulutuksen laadusta vastaavalla yliopistolla. Asetustekstiä on muutettu vuonna 2018 sen mukaiseksi, että yksinoikeus psykoterapeuttikoulutuksen järjestämiseen olisi suomalaisilla yliopistoilla. HPI:n käsityksen mukaan muutos joudutaan perumaan, koska Suomen perustuslaki kieltää täydennyskoulutusta järjestävien yliopistojen asettamisen eriarvoiseen asemaan niiden kotipaikan perusteella. Tapauksen käsittely jatkuu Euroopan unionin tuomioistuimessa. Ratkaisu on odotettavissa kesäkuussa 2022. ==Lähteet== Luokka:Suomalaiset oppilaitokset Luokka:Psykoterapia
Luettelo Ihme-teoksista

Luettelossa mainitaan Ihme-nykytaidefestivaalin yhteydessä vuodesta 2008 alkaen toteutetut taideteokset. Ne ovat olleet julkisia ja ilmaisia elokuva- tai muita esityksiä, äänitaidetta, tapahtumia ja yhteisötaideteoksia. Vuosi Taiteilija Teoksen nimi tai aihe Paikka Alue Kartalla Kuva 2008 Anri Sala, Jeremy Deller, Lauri Astala & Elina ja Hanna Brotherus, Runa Islam, Christian Marclay, Deimantas Narkevičius, Francis Alÿs, Matthew Barney Elokuva- ja videotaiteen kokonaisuus Bio Rex Helsinki 2009 Antony Gormley Savi ja kollektiivinen keho Kaisaniemen kenttä Helsinki 2010 Susan Philipsz Kun päivä laskee Rautatieasema Helsinki 2011 Superflex Eläköön nykyaika Kauppatori Helsinki 2012 Christian Boltanski Sydänarkisto Kaupunginkirjastot Helsinki, Joensuu, Vaasa ja Rovaniemi 2013 Miroslaw Balka Signaalit Kivinokka, Malmi, Punavuori, Töölö Helsinki 2014 Yael Bartana True Finn – tosi suomalainen Asuintalo, Bio Rex Kirkkonummi, Helsinki 2015 Jeremy Deller Saa koskea kauppakeskus Itis, kauppakeskus Kaari ja kauppakeskus Kamppi, Kompassitori rautatieasema, Töölön Kisahalli, Leppävaaran terveysasema, kauppakeskus Myyrmanni Helsinki, Espoo, Vantaa 2016 Kateřina Šedá Ratikkasoittajien kiertue ratikkalinjat Helsinki 2017 Theaster Gates & the Black Monks of Mississippi, The Black Charismatic Finnkino Tennispalatsi, Temppeliaukion kirkko, Pelastusarmeijan Temppeli, Otaniemen kappeli, Andreas-kirkko, Suomenlinnan Myllysali, Kansallismuseo Helsinki, Espoo 2018 Henrik Håkansson THE BEETLE Korjaamon elokuvateatteri ja galleria, Luonnontieteellinen museo, Myyrmäki Helsinki, Vantaa, * Ihme-teoksista
Firenzen herttuakunta

Firenzen herttuakunta () oli italialainen herttuakunta, joka oli keskittynyt Firenzen kaupunkiin Toscanassa. Herttuakunta perustettiin sen jälkeen, kun Pyhän saksalais-roomalaisen keisarikunnan keisari Kaarle V oli palauttanut Medicien suvun Firenzen hallitsijoiksi vuonna 1530. Paavi Klemens VII, itsekin Medici, nimesi sukulaisensa Alessandro de’ Medicin Firenzen tasavallan herttuaksi ja muutti siten Firenzen tasavallan perinnölliseksi monarkiaksi. Firenzen herttuakunnan toinen herttua Cosimo I de’ Medici loi suuren firenzeläislaivaston ja laajensi herttuakunnan alueita ostamalla Elban ja valloittamalla Sienan tasavallan. Vuonna 1569 paavi julisti Cosimon Toscanan suurherttuaksi. Medicit hallitsivat Toscanan suurherttuakuntaa vuoteen 1737. == Galleria == Jacopo Pontormo 056.jpg|Firenzen herttuakunnan ensimmäinen herttua Alessandro de’ Medici. Agnolo Bronzino - Cosimo I de' Medici in armour - Google Art Project.jpg|Firenzen herttuakunnan toinen ja viimeinen herttua Cosimo I de’ Medici. == Lähteet == == Aiheesta muualla == Luokka:Firenzen historia Luokka:Italian entiset valtiot ja valtiomuodostelmat Luokka:Kaupunkivaltiot Luokka:Renessanssi
Brick Lane

Brick Lane () on Lontoon East Endissä sijaitseva katu. Katu alkaa Bethnal Greenista ja päättyy Whitechapeliin. Brick Lane on tullut historiansa aikana tunnetuksi erityisesti maahanmuuttajien asuinalueena. 1700-luvulla kadun ympäristössä asui huomattava määrä ranskalaisia hugenotteja, jotka olivat paenneet vainoja Ranskassa. 1800-luvulla alueelle taas alkoi muuttamaan juutalaisia pakolaisia, jotka pakenivat Venäjän vainoja. Alueen juutalaisyhteisö hävisi 1900-luvun puolivälissä, kun bangladeshilaiset maahanmuuttajat alkoivat puolestaan kerääntymään kadun ympäristöön. Vahvan bangladeshilaisyhteisön vuoksi katua kutsutaankin joskus nimellä "Banglatown". Maahanmuuttajayhteisöjen lisäksi Brick Lane on tunnettu sen varrelle sijoittuvista lukuisista curryruokaa tarjoilevista ravintoloistaan sekä katutaiteesta. == Lähteet == Luokka:Lontoon kadut
Floriini (Iso-Britannia)

Floriini () oli Yhdistyneessä kuningaskunnassa käytetty kolikko. Se oli arvoltaan kaksi šillinkiä eli 24 penniä. Edvard III:n valtakaudella 1300-luvulla Englannissa käytettiin floriiniksi nimitettyä kolikkotyyppiä. Moderni floriini sai alkunsa vuonna 1849, jolloin sen oli tarkoitus olla myönnytys desimaalimuotoisen punnan kannattajille, sillä se oli arvoltaan tasan 1/10 punnasta. Kolikon nimi ei viitannut aiempaan englantilaiseen floriiniin, vaan siihen että se oli kooltaan samaa luokkaa kuin alankomaalaiset ja itävaltalaiset floriinit. Nimitys oli yleisessä käytössä, vaikka kaikkina aikoina lyödyissä kolikoissa ei lukenut "Florin", vaan pelkästään "Two shillings" (kaksi šillinkiä). Ensimmäiset floriinit aiheuttivat maassa kohua, sillä niistä oli jätetty pois brittiläisissä rahoissa normaalisti nähdyt sanat Dei Gratia () ja Fidei Defensor (). Asia korjattiin myöhemmissä floriineissa. Kiertoon laskettuja floriineja lyötiin vuodesta 1849 vuoteen 1967. Lyötyjen floriinien läpimitta vaihteli 1800-luvulla 28 millimetristä 30 millimetriin. Vuoteen 1920 asti ne sisälsivät 92,5 prosenttia hopeaa ja vuodet 1920-1946 50 prosenttia hopeaa, kunnes ne vuonna 1947 muutettiin täysin kupari–nikkeli-sekoituksesta valmistetuiksi. Vuonna 1968 käyttöön tulivat uudet 10 pennin kolikot Yhdistyneen kuningaskunnan valmistautuessa siirtymään desimaalimuotoiseen valuuttaan. Ne eivät välittömästi täysin korvanneet floriineja, joita ei poistettu käytöstä ennen kuin vuonna 1993. Brittiläisistä pankeista ainakin NatWest, Barclays ja Lloyds Bank vaihtavat floriineja desimaalimuotoiseksi rahaksi. == Katso myös == * Floriini == Lähteet == Luokka:Englannin punta Luokka:Historialliset rahayksiköt
Stabilimento Tecnico Triestino

Stabilimento Tecnico Triestino (STT) oli Triestessä sijainnut yksityinen telakka, joka oli toiminnassa 1800-luvun puolivälistä aina 1900-luvun alkuun. Telakka oli merkittävin Itävalta-Unkarin laivaston alusten toimittaja. Ensimmäisen maailmansodan päätyttyä Trieste liitettiin Italiaan, minkä jälkeen yhtiö valmisti aluksia Italian laivastolle ja yksityisille tilaajille. STT liittyi 1929 Cantiere Navale Triestinoon, jolloin syntyi Cantieri Riuniti dell’Adriatico (CRDA). Yhtiö liitettiin 1984 Fincantieriin. *
Glyn Gilbert

Glyn Charles Anglim Gilbert (15. elokuuta 1920 - 26\. syyskuuta 2003) oli brittiläinen kenraali. Hänelle myönnettiin toisessa maailmansodassa Military Cross -arvomerkki hänen toiminnastaan taistelussa Belgiassa 1944. Toisen maailmansodan jälkeen hän palveli Palestiinassa, Kyproksella ja Malaijissa. 1950- ja 1960-luvuilla hän oli merkittävä vaikuttaja Britannian laskuvarjojoukkoja kehitettäessä. Hän jäi eläkkeelle vuonna 1974. Vuonna 1974 Gilbert oli amiraali Edward Gueritzin ja ilmavoimien kenraali Christopher Foxley-Norrisin ohella osana brittiläistä tiimiä Sandhurstin kuninkaallisen sotakorkeakoulun sotapelissä, jossa tutkittiin operaatio Seelöwen onnistumisen mahdollisuuksia, jos Saksa olisi yrittänyt sitä syyskuussa 1940. Gilbert avioitui vuonna 1943 Heather Mary Jacksonin (o.s. Green) kanssa. He saivat ainakin neljä lasta. == Kunnianosoitukset ja arvonimet == Vuonna 1973 Gilbertistä tehtiin Bathin ritarikunnan jäsen (Companion). == Lähteet == Luokka:Bathin ritarikunta Luokka:Brittiläiset kenraalit Luokka:Brittiläiset toisen maailmansodan sotilaat Luokka:Vuonna 1920 syntyneet Luokka:Vuonna 2003 kuolleet
Tennessee-luokka (risteilijä)

Tennessee-luokka oli Yhdysvaltain laivaston neljän 1900-luvun alussa valmistetun panssariristeilijän muodostama alusluokka. == Alukset == Kahden ensimmäisen aluksen hankinta vahvistettiin 1. heinäkuuta 1902 ja kahden jälkimmäisen 27. huhtikuuta 1904 annetulla lailla.Gardiner, Robert s. 149 Tennessee-luokan risteilijät Nimi Telakka Kölinlasku Vesille Valmis Kohtalo USS Tennessee William Cramp and Sons, Philadelphia 20. kesäkuuta 1903 3. joulukuuta 1904 17. heinäkuuta 1906 nimetty uudelleen 25. toukokuuta 1916 USS Memphis haaksirikkoutunut 29. elokuuta 1916 myyty romutettavaksi 17. tammikuuta 1922 USS Washington New York Shipbuilding 23. syyskuuta 1903 18. maaliskuuta 1905 7. elokuuta 1906 nimetty uudelleen 9. marraskuuta 1916 USS Seattle myyty romutettavaksi 1946 USS North Carolina Newport News 21. maaliskuuta 1905 6. lokakuuta 1906 7. toukokuuta 1908 nimetty uudelleen 7. kesäkuuta 1920 USS Charlotte myyty romutettavaksi 1930 USS Montana Newport News 29. huhtikuuta 1905 15. joulukuuta 1906 21. heinäkuuta 1908 nimetty uudelleen 7. kesäkuuta 1920 USS Missoula myyty romutettavaksi 1930 == Lähteet == * === Viitteet === *
Englannin Valioliigan kausi 1996–1997

Englannin Valioliigan kausi 1996–1997 oli Valioliigan viides kausi. Mestaruuden voitti Manchester United. Sijoilla 2–4 olivat seitsemän pistettä Manchester Unitedia jäljessä ja keskenään tasapisteissä Newcastle, Arsenal ja Liverpool. Liigasta putosivat Sunderland, Middlesbrough ja Nottingham Forest.Soccerway Maalikuninkuuden voitti Newcastleen siirtynyt Alan Shearer.RSSSF == Lähteet == * * === Viitteet === Luokka:Englannin Valioliigan kaudet Luokka:Jalkapallosarjojen kausi 1996–1997/1997
Englannin Valioliigan kausi 1997–1998

Englannin Valioliigan kausi 1997–1998 oli Valioliigan kuudes kausi. Mestaruuden voitti Arsenal, jolle Manchester United hävisi pisteen, Liverpool 13 pistettä ja Chelsea 15 pistettä. Liigasta putosivat Bolton, Barnsley ja Crystal Palace.Soccerway Maalikuninkuuden jakoivat 18 maalia tehneet Coventryn Dion Dublin, Liverpoolin Michael Owen ja Blackburnin Chris Sutton.RSSSF == Lähteet == * * === Viitteet === Luokka:Englannin Valioliigan kaudet Luokka:Jalkapallosarjojen kausi 1997–1998/1998
Englannin Valioliigan kausi 1998–1999

Englannin Valioliigan kausi 1998–1999 oli Valioliigan seitsemäs kausi. Mestaruuden voitti Manchester United, jolle Arsenal hävisi pisteen, Chelsea neljä pistettä ja Leeds 12 pistettä. Liigasta putosivat Charlton, Blackburn ja Nottingham.Soccerway Maalikuninkuuden jakoivat 18 maalia tehneet Manchester Unitedin Dwight Yorke, Liverpoolin Michael Owen ja Leedsin Jimmy Floyd Hasselbaink.RSSSF == Lähteet == * * === Viitteet === Luokka:Englannin Valioliigan kaudet Luokka:Jalkapallosarjojen kausi 1998–1999/1999
Lossiemouth

Lossiemouth () on kaupunki Skotlannissa, jonkin verran pohjoiseen Elginistä. Ilmavoimien tukikohta RAF Lossiemouth sijaitsee kaupungin lähellä. Tukikohtaa aiotaan vuoden 2018 tietojen mukaan laajentaa, minkä vuoksi myös kaupungin odotetaan jatkavan kasvuaan. Kaupungin tunnetuin asukas on Yhdistyneen kuningaskunnan pääministerinä kahdesti toiminut työväenpuolueen poliitikko Ramsay MacDonald. Hän rakennutti kaupunkiin äidilleen talon, joka on edelleen olemassa ja aika ajoin avoinna yleisölle. Lossiemouthia palveli vuoteen 1964 saakka rautatieasema, joka suljettiin Beechingin leikkauksissa. == Lähteet == == Aiheesta muualla == Luokka:Moray Luokka:Asutut paikat Skotlannissa
Englannin Valioliigan kausi 1999–2000

Englannin Valioliigan kausi 1999–2000 oli Valioliigan kahdeksas kausi. Mestaruuden voitti Manchester United, jolle Arsenal hävisi 18 pistettä, Leeds 22 pistettä ja Liverpool 24 pistettä. Liigasta putosivat Wimbledon, Sheffield Wednesday ja Watford.Soccerway Maalikuninkuuden voitti 30 maalia tehnyt Sunderlandin Kevin Phillips.RSSSF == Lähteet == * * === Viitteet === Luokka:Englannin Valioliigan kaudet Luokka:Jalkapallosarjojen kausi 1999–2000/2000
Jauhojärvi (Ähtäri)

Jauhojärvi on Etelä-Pohjanmaalla Ähtärissä sen keskustaajamasta 11 kilometriä länsilounaaseen sijaitseva järvi, joka kuuluu Kokemäenjoen vesistöön. == Maantietoa == Järven pinta-ala on 239 hehtaaria eli 2,4 neliökilometriä. Se on 3,4 kilometriä pitkä ja 1,2 kilometriä leveä. Se sijaitsee Alavuden ja Virtain rajojen lähellä Ison Haapajärven länsipuolella. Järven ympäristö on alavaa metsämaata. Järvellä on avoin järvenselkä, vaikka järvellä kaksi pientä saarta Jauhosaari ja Kotikari. Järven pohjoispäätä kutsutaan Jokilahdeksi. Järvi on luodattu ja siitä on julkaistu syvyyskartat. Sen tilavuus on 8,0 miljoonaa kuutiometriä eli 0,0080 kuutiokilometriä. Järven keskisyvyys on 3,3 metriä ja suurin syvyys on yli 10 metriä. Syviä kohtia on kaksi. Syvin kohta sijaitsee Jauhosaaren kohdalla järven vastarannalla ja toinen sijaitsee järven eteläosassa. Järven pohjoisosassa Syväkarinkallion edustalla on yli yhdeksän metriä syvää. Järven rantaviivan pituus on 8,9 kilometriä ja sen rannat ovat pääasiassa metsämaata. Peltoja ulottuu rantaan asti esimerkiksi pohjoisessa Jauhoperällä ja Rajalanmäellä sekä etelässä Sirppiperällä. Alueen haja-asutus käsittää muutaman talon, josta kuusi on maatiloja. Rannoille on rakennettu noin 40 vapaa-ajan asuntoa. Niille tulee tiet yhdystieltä 17193 tai siitä haarautuvalta Siipiperän kautta Heinäperälle johtavalta kylätieltä. Alavuden raja tulee aivan pohjoisrajan tuntumaan ja Virtain raja etelärantaan asti. == Vedenlaatu == Jauhojärvi on karuhko ja kirkasvetinen järvi. Sen vedenlaatua on tutkittu vuosina 1985–2006 ja veden kokonaisfosforipitoisuus on ollut 10–20 mikrogrammaa litrassa vettä. Samalla veden väriluku on vaihdellut 40–60 Pt mg/l. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Vähä Haapajärven valuma-alueeseen (35.428) järvi kuuluu. Järven vedenpinnan korkeus on 148,4 metriä mpy. Järvi sijaitsee valuma-alueensa latvoilla ja siksi sen kautta virtaa vain vähän vettä. Se saa pääosan vedestään ympäristöstään siihen johdetuista metsäojista. Laajoja suoalueita ovat läntinen Linjasuo, eteläinen Kivineva ja itäinen Hirvineva. Valuma-alueella on yli hehtaarin kokoista järviä yksi, joka laskee Jauhojärveen. Se on Pieni Kaksipuolonen. Järven laskujoki on MyllyPuro, joka laskee Isoon Haapajärveen, josta vesireitti jatkuu Vähään Haapajärveen, mikä laskee lopulta Peränteeseen. Peränne on osa Ähtärin reitin pääuomaa. Myllypurossa on pudotusta 6,3 metriä. == Lähteet == Luokka:Toisveden alue Luokka:Ähtärin järvet
Mini Paceman

Mini Paceman on BMW:n omistaman Minin vuosina 2012–2016 valmistama pieni crossover-tyyppinen automalli, joka on Mini Countrymanin kolmiovinen versio. Se esiteltiin Pariisin autonäyttelyssä syksyllä 2012. Bensiinimoottori oli 1,6-litrainen, ja sen sai sekä vapaasti hengittävänä että turboahdettuna versiona. Dieselmoottorit olivat 1,6- ja 2,0-litraiset. Turboahdetun bensiinimoottorin ja molempien dieselmoottorien yhteyteen oli saatavana neliveto. Kuusivaihteinen automaattivaihteisto oli valittavana kaikkien moottorien yhteydessä. == Lähteet == == Aiheesta muualla == Paceman Luokka:J-segmentin autot Luokka:2010-luvun autot
Brita Olofsdotter

Brita Olofsdotter (k. 1569) oli suomalainen naissotilas ruotsalaisessa ratsuväessä. Hän on luultavasti Ruotsin historian ensimmäinen naissotilas. Häntä pidetään myös ensimmäisenä varmistettuna esimerkkinä Ruotsin historiasta naisena, joka esiintymällä miehenä saavutti pääsyn naisilta suljettuun ammattiin. Olofsdotter oli alkujaan suomalainen ja oli naimisissa Nils Simonssonin kanssa, mutta hän leskeytyi ennen sotilasuraansa. Hän pukeutui mieheksi ja palveli ratsuväessä Liivinmaan sodassa, jossa myös kaatui. Hänen kuolemansa jälkeen Juhana III määräsi, että hänen palkkansa oli maksettava hänen perheelleen. ==Lähteet== * Eva Borgström : Makalösa kvinnor; könsöverskridare i myt och verklighet (Marvelous women; transgender in myth and reality), ISBN 978-91-501-0191-1, Alfabet. (2002) * Wilhelmina Stålberg: Anteckningar om svenska qvinnor Luokka:Ruotsin historia Luokka:Suomalaiset sotilaat Luokka:Vuonna 1569 kuolleet
Ceratopsidae

Ceratopsidit (Ceratopsidae) on sukupuuttoon kuollut sarvinaamojen osalahkoon kuuluva dinosaurusheimo. Lajit olivat suurikokoisia ja sarvekkaita linnunlantioisia. *
Patricia Rozema

Patricia Rozema (s. 20. elokuuta 1958 Kingston, Ontario) on kanadalainen elokuvaohjaaja, joka tuli Denys Arcandin ja Atom Egoyanin ohella tunnetuksi 1980-luvun Toronto New Wave -ryhmän elokuvantekijänä. Hänet tunnetaan muun muassa naisten välisen rakkauden kuvaajana. Rozema syntyi Ontarion Kingstonissa alankomaalaiseen kalvinistiperheeseen, jossa television katselu oli kiellettyä ja teatteriesityksenkin tyttö näki vasta 16-vuotiaana. Hän opiskeli filosofiaa ja englanninkielistä kirjallisuutta Calvin Collegessa Yhdysvaltojen puolella Michiganissa. Rozema työskenteli lyhyen aikaa toimittajana kunnes sai ohjata ensimmäisen pitkän elokuvansa Merenneitojen laulu (1987). Se pohtii voyeurismin, omistushalun ja kielen haltuunoton kysymyksiä. Rozeman elokuvia esitettiin vuoden 1995 Rakkautta ja anarkiaa -festivaalin Focus on Canada -sarjassa. (Tilaajille.) ==Elokuvaohjauksia== *Merenneitojen laulu (I've Heard the Mermaids Singing, 1987) *Valkoinen huone (White Room, 1990) *Montrealin tarinoita (Montréal vu par..., 1991, episodielokuvan yksi tarina) *Kun yö saapuu (When Night Is Falling, 1995) *Kasvattitytön tarina (Mansfield Park, 1999) *Happy Days, (Samuel Beckettin näytelmästä, 2000) *Kit Kittredge – Neiti Neuvokas (Kit Kittredge: An American Girl, 2008) *Into the Forest (2008) ==Lähteet== ==Aiheesta muualla== * * Luokka:Kanadalaiset elokuvaohjaajat Luokka:Vuonna 1958 syntyneet Luokka:Elävät henkilöt
Luccan herttuakunta

Luccan herttuakunta () oli pieni italialainen valtio, joka oli olemassa vuosina 1815–1847. Se keskittyi Luccan kaupunkiin. Luccan herttuakunta perustettiin vuonna 1815 Wienin kongressin toimesta aikaisemmasta Luccan tasavallasta sekä Luccan ja Piombinon ruhtinaskunnasta, jota Napoléon Bonaparten sisko Élisa Bonaparte oli hallinnut. Luccan herttuakunta liitettiin Toscanan suurherttuakuntaan vuonna 1847 ja Toscanan suurherttuakunta puolestaan liitettiin Sardinian kuningaskuntaan vuonna 1860. == Lähteet == == Aiheesta muualla == Luokka:Euroopan entiset monarkiat Luokka:Italian entiset valtiot ja valtiomuodostelmat
Erna von Weymarn-Petersen

Erna Alexandra von Weymarn-Petersen, o.s. von Weymarn (7. helmikuuta 1889 Helsinki – 8. huhtikuuta 1950 HelsinkiKuolleita. Helsingin Sanomat, 10.4.1952, s. 3.) oli laulaja ja musiikkipedagogi. Von Weymarn-Petersenin vanhemmat olivat kolleegineuvos Adolf von Weymarn ja Alexandra Lindström ja puoliso vuodesta 1926 liikemies Leopold Petersen. Von Weymarn-Petersen suoritti ruotsalaisen tyttökoulun 1905 ja valmistui Helsingin musiikkiopistosta 1914. Lauluopintoja hän harjoitti myös Pietarissa 1917 ja myöhemmin useiden yksityisten opettajien johdolla. Hän oli itse Helsingin musiikkiopiston laulunopettaja ja antoi yksityisopetusta vuodesta 1914. Esiintyvä laulaja hän oli vuodesta 1915.Aikalaiskirja 1934, s. 730 (Viitattu 6.11.2018) ==Lähteet== Luokka:Suomalaiset laulajat Luokka:Suomalaiset musiikkipedagogit Luokka:Suomalaiset aateliset Luokka:Vuonna 1889 syntyneet Luokka:Vuonna 1952 kuolleet
Now United

Now United on globaali popyhtye, jonka muodostaa 18 laulajaa ja tanssijaa 18 eri maasta. Yhtyeen loi brittiläinen televisio- ja levytuottaja Simon Fuller. Yhtyeessä oli maaliskuuhun 2023 saakka mukana suomalainen Joalin Loukamaa, joka toimi ryhmässä laulajana sekä tanssijana. Now Unitedin tavoitteena on olla yhtä fanien kanssa täysin uudella tavalla. Faneille tarjotaan mahdollisuus seurata yhtyeen musiikkia ja sen jäsenten elämää hetki hetkeltä sosiaalisen median avulla. == Historia == === 2017 === Vuoden 2016 aikana Spice Girls -manageri Simon Fuller alkoi etsiä uusia laulajia uutta eri maista tulevista laulajista ja tanssijoista koostuvaa yhtyettään varten. Yhtyeeseen valittiin neljätoista nuorta, jotka kaikki edustivat eri kansallisuutta. Valinnat tehtiin erilaisten sosiaalisten medioiden välityksellä kuten Facebookin, Instagramin ja YouTuben. == Julkaisut == === Singlet === * Summer in the City (2017) * All Day (2018) * What Are We Waiting For (2018) * One World (RedOne feat. Adelina & Now United) (2018) * Who Would Think That Love (2018) *How We Do It (feat. Badshah) (2018) *Beautiful Life (2019) *Afraid of Letting Go (2019) *Sundin Ang Puso (2019) *Paraná (2019) *Sunday Morning (2019) *Crazy Stupid Silly Love (2019) *Like That (2019) *You Give Me Something (2019) *Legends (2019) *Na Na Na (2019) *Let Me Be the One (2019) *Live This Moment (2020) *Come Together (2020) *Wake Up (2020) *Hoops (2020) *By My Side (2020) *Better (2020) *Dana Dana (2020) *Let the Music Move You (2020) *Stand Together (2020) *Show You How to Love (2020) *Nobody Fools Me Twice (2020) *Feel It Now (2020) *The Weekend's Here (2020) *Somebody (2020) *Paradise (2020) *Chained Up (2020) *Habibi (2020) *Golden (2020) *One Love (feat. R3hab) (2020) *Pas Le Choix (Manal Mix) (2020) *Hewale (2020) *How Far We've Come (2021) *Lean On Me (2021) *All Around The World (2021) *Turn It Up (2021) *Fiesta (2021) *Baila (2021) *Nobody Like Us (2021) *NU Party (2021) *Wave Your Flag (2021) *When You Love Somebody (2021) *Dance Like That (2021) *Momento (2021) *Ikou (2021) *I Got You (2021) *Anything For You (2021) *Future Me (2021) *Badna Nehlam (2021) *Jump (R3hab) (feat. Alta B) (2021) *Heartbreak On The Dancefloor (2022) *It's Your Birthday (2022) *Like Me (2022) *All Night Long (2022) *Good Intentions (2022) *Clockwork (2022) *True Love Ways (2022) *Holiday (2022) *Odo (2023) *It´s Gonna Be Alright (2023) *Love Is Love (2023) *Cotton Candy (2023) *Find Your Fire (2023) *Throwback (2023) *Love Myself (2023) *You And Me (2023) *I Am (2023) == Lähteet == Luokka:Popyhtyeet
Haapamäen kyllästämö

Haapamäen kyllästämö (, km 304+940) oli rautatieliikennepaikka Suomen rataverkkoon kuuluvalla rataosuudella . Kyseessä oli linjavaihde, jolta erkanee raide NRC Group Finland Oy:n kyllästämölle, joka on aloittanut toimintansa vuonna 1956 VR:n kyllästämönä. Kyllästämölle on liikennöity vaihtotyönä läheiseltä Haapamäen asemalta. Kyllästämön linjavaihde lakkautettiin rautatieliikennepaikkana 13. lokakuuta 2021. Erkanemisvaihde poistettiin 10. lokakuuta 2021. == Lähteet == Luokka:Keuruun rautatieliikennepaikat
The Partridge Family

The Partridge Family on yhdysvaltalainen televisiosarja, jota tuotettiin neljä tuotantokautta ja 96 jaksoa vuosina 1970–1974. Musikaalisesta perheestä kertovasta tilannekomediasta tuli Yhdysvalloissa hyvin suosittu. Tunnetuin sarjan pinnalle nostama esiintyjä oli perheen esikoispoikaa näytellyt David Cassidy, josta tuli yksi 1970-luvun suurimmista teinitähdistä. Sarjaa ei ole esitetty Suomessa. ==Historiaa== The Partridge Family -sarja luotiin 1960-luvun lopun The Monkees -sarjan menestyksen innoittamana. Molemmissa ideana oli fiktiivinen popyhtye ja sen kommellukset. Partridgen perhe koostuu yksinhuoltajaäidistä (Shirley Jones) ja hänen viidestä lapsestaan, jotka haluavat musiikkibisnekseen. Monet sarjaa varten sävelletyistä ja siinä esitetyistä lauluista nousivat myös äänilevyjen myyntitilastojen kärkeen. Niistä koostettiin toistakymmentä erilaista kokoelma-albumia. Ensimmäinen sarjasta noussut hitti oli ”I Think I Love You”, jota seurasivat ”Doesn't Somebody Want to Be Wanted,” (1971), ”I'll Meet You Halfway” (1971), ”I Woke Up in Love This Morning” (1971) ja ”Breaking Up Is Hard to Do” (1972). Myöhemmät singlet eivät enää yltäneet 30 myydyimmän joukkoon. Musiikkiraidoilla soittaa Los Angelesin niin sanotun ”Wrecking Crew’n” tunnetuimpia studiomuusikoita, kuten multi-instrumentalisti Larry Knechtel, basisti Joe Osborn ja rumpali Hal Blaine. Perhesarjan myötä markkinoille tuotiin myös suuri määrä oheistuotteita, kuten lautapelejä, paperinukkeja, värityskirjoja, lelusoittimia ja lastenvaatteita. Niiden tuloista eivät niukkaa palkkaa nauttineet nuoret näyttelijät päässeet nauttimaan, ennen kuin David Cassidyn lakimiehet löysivät hänen sopimuksestaan porsaanreiän: se oli solmittu Cassidyn ollessa alaikäinen, ja oli siksi pätemätön. ==Lähteet== ==Aiheesta muualla== Luokka:1970-luvun televisiosarjat Luokka:Yhdysvaltalaiset televisiosarjat Luokka:Yhdysvaltalaiset popyhtyeet Luokka:Perhesarjat
Cartwright

Cartwright voi tarkoittaa ainakin seuraavia: * Edmund Cartwright (1743-1823), brittiläinen keksijä * John Cartwright (1740-1824), brittiläinen poliitikko ja aktivisti * Nancy Cartwright (s. 1957), yhdysvaltalainen näyttelijä * Samuel A. Cartwright, yhdysvaltalainen lääkäri * Silvia Cartwright (s. 1943), Uuden- Seelannin kenraalikuvernööri 2001-2006 * Cartwright, Bonanza-televisiosarjan päähenkilöiden perheen nimi